
Parlamentul  României

Camera  Deputaţilor
Comisia pentru Sănătate  şi Familie
             Nr. 28/575/ 9  noiembrie 2006                                      

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra proiectului de Lege pentru modificarea şi completarea  Legii privind produsele cosmetice ( PLX 755/2006), prioritate legislativă UE , adoptat de Senat în şedinţa din 16 octombrie 2006 şi  trimis Comisiei pentru sănătate şi familie pentru examinare, în fond,  în procedură de urgenţă, cu adresa  nr.PLX 755 din 23 octombrie 2006, Camera Deputaţilor fiind Cameră decizională.

La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 755/31.10.2006 ,precum şi avizul Consiliului Legislativ nr.1165/30.08.2006 .

În raport de obiectul şi conţinutul său, proiectul de lege face parte din categoria legilor ordinare , în conformitate cu prevederile art.73 din Constituţia României, republicată.

PREŞEDINTE,

ACAD.PROF.DR.MIRCEA IFRIM

Parlamentul  României

Camera  Deputaţilor
Comisia pentru Sănătate  şi Familie
                                                                                  Nr. 28/ 575 / 9 noiembrie   2006                                                                                                         

R A P O R T 

asupra proiectului de Lege pentru modificarea şi completarea  Legii privind produsele cosmetice ( PLX 755/2006)
1. Cu adresa nr.PLX  755 din 23 octombrie 2006, Comisia pentru sănătate şi familie a fost sesizată cu dezbaterea, în procedură de urgenţă, a  proiectului de Lege pentru modificarea şi completarea  Legii privind produsele cosmetice    ( PLX 755/2006), prioritate legislativă UE , adoptat de către Senat în şedinţa din 16 octombrie 2006,  Camera Deputaţilor fiind Cameră decizională .

 La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 755/31.10.2006 ,precum şi avizul Consiliului Legislativ nr.1165/30.08.2006.

Prezentul proiect de lege se justifică prin necesitatea îndeplinirii angajamentelor asumate de România prin Parteneriatul pentru Aderare la Uniunea Europeană şi prin armonizarea completă cu Directiva 76/768/CEE. 
Proiectul de lege cuprinde prevederi privind instituirea unui mecanism unic de notificare pe teritoriul Uniunii Europene , pe care România îl va implementa după data aderării. De asemenea s-au reformulat unele prevederi conform directivei Uniunii Europene şi s-au introdus noi  reglementări specifice cosmeticelor, apărute după data publicării legii .

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege care face obiectul raportului  .

2. Proiectul de lege face parte din  categoria legilor ordinare, potrivit prevederilor articolului 73 din Constituţia României, republicată.

3. La lucrările Comisiei pentru sănătate şi familie  din data de 7.11.2006 au participat 17 deputaţi, neînregistrându-se absenţi .

Raportul comisiei  a fost adoptat în unanimitate  .

 4. Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat , este de competenţa decizională a Camerei Deputaţilor.

În urma dezbaterilor, Comisia pentru sănătate şi familie a hotărât admiterea fără modificări a proiectului de Lege pentru modificarea şi completarea  Legii privind produsele cosmetice ( PLX 755/2006), în forma înaintată de Senat. 
I. Amendamente respinse

În urma dezbaterii, Comisia pentru sănătate şi familie a respins următorul amendament:
	Nr.

crt.
	Text iniţial

(Senat)
	Amendamentul propus şi autorul acestuia
	Motivare
	Camera decizională

	0.
	1.
	2.
	3.
	4.

	1.
	Pct.19
“Art.15. – Datele prevăzute la art.14 vor fi prezentate obligatoriu în limba română, fără a exclude prezentarea şi într-o limbă acceptată de  autorităţile competente”
	Ministerul Sănătăţii Publice propune reformularea art.15 astfel: 
„Art.15. – Datele prevăzute la art.14 vor fi prezentate în limba română sau într-o limbă acceptată de autorităţile competente.”
	a) Argumente pentru susţinerea amendamentului:
Datele prevăzute la art.14 alin.(1) se referă la datele conţinute în dosarul de produs cosmetic, care sunt confidenţiale şi la care au acces numai persoane abilitate de autorităţile competente ale Statelor membre şi care, în conformitate cu art.25 al proiectului de lege” „sunt obligate să respecte caracterul secret al informaţiilor conţinute în documentele prevăzute la art.14 sau de care au luat cunoştinţă în timpul acţiunilor de control”. Consumatorul nu are acces la aceste date.
b) Argumente pentru respingerea amendamentului:
Confidenţialitatea datelor conţinute în dosarul de produs cosmetic nu poate exclude transcrierea acestora în limba română.

	Camera Deputaţilor.


PREŞEDINTE,

DEP.ACAD.PROF.UNIV.DR.MIRCEA IFRIM

